Predkladacia správa

Predkladaný návrh zmeny a doplnení Štatútu Pandemickej komisie vlády Slovenskej republiky sa dotýka ustanovení, ktoré je potrebné zmeniť z dôvodu zachovania akcieschopnosti Pandemickej komisie vlády Slovenskej republiky v prípade, že členovia komisie – ministri a predsedovia samosprávnych krajov sa nebudú môcť zúčastniť na rokovaní komisie. V takom prípade môže ministra zastúpiť na základe písomného splnomocnenia len štátny tajomník a predsedu samosprávneho kraja môže zastúpiť na základe písomného splnomocnenia len podpredseda samosprávneho kraja. Zástupcovia - štátny tajomník a podpredseda samosprávneho kraja, majú právo hlasovať pri rozhodovaní o zásadných otázkach. 

Navrhuje sa tiež zmena niektorých ďalších ustanovení, ktoré nadväzujú na možnosť ministrov a predsedov samosprávnych krajov nechať sa na rokovaní Pandemickej komisie vlády Slovenskej republiky zastúpiť.

          Návrh nebol predmetom pripomienkového konania vzhľadom na nedostatok času a aktuálnu možnosť výskytu problémov so zabezpečením účasti členov Pandemickej komisie vlády Slovenskej republiky (čl. 4 ods. 3 Štatútu Pandemickej komisie vlády Slovenskej republiky) na rokovaní komisie a tým aj problémov s uznášaniaschopnosťou Pandemickej komisie vlády Slovenskej republiky.